Ann Blyth

**Ann Marie Blyth**, nada en Mount Kisco o 16 de agosto de 1928, é unha actriz e cantante estadounidense.

## Traxectoria 
Blyth naceu no estado de Nova York. Os seus pais, Harry e Nan Blyth, divorciáranse cando aínda era nova. Mudouse coa súa nai e a súa irmá a Nova York, onde comezaron a asistir a escolas católicas. A unha certa idade, Blyth asistiu á Escola Infantil Profesional de Manhattan e xa era artista de radio, actuando especialmente en dramas, ata que rematou a escola. Despois de coñecer un compañeiro na New York Children's Opera Company, fixo un importante debut en Broadway como a filla de Paul Lukas no clásico drama da segunda guerra mundial, *Watch on the Rhine* (1941) de Lillian Hellman. Estivo en cartel durante 378 funcións.

Mentres viaxaba coa obra nos Ánxeles, foi descuberta polo director Henry Koster de Universal Studios, e foi candidata ao Óscar á mellor actriz secundaria. Logo dunha longa recuperación, a Universal utilizouna para un cameo cunha cadeira de rodas en *Brute Force* (1947).

O seu primeiro papel protagonista foi no filme *Sonny Tufts in Swell Guy* (1946). En vez de continuar interpretando musicais, Ann volveu ao cinema con *Killer McCoy* (1947), nun papel perigosamente calculado en *Another Part of the Forest* (1948). Tamén realizou papeis de comedia, como o dunha sera en *Mr. Peabody and the Mermaid* (1948), con William Powell, e unha adolescente que se namora dunha estrela de Hollywood, Robert Montgomery, en *Once More, My Darling* (1949).

Como estrela na década de 1950, Blyth apareceu en papeis en operetas, comedias e melodramas. Realizou papeis dramáticos como o dunha rapaza adoptada que busca a súa nai biolóxica en *Our Very Own* (1950) e unha condenada por asasinato en *Thunder on the Hill* (1951). Outros papeis destacados foron o da esposa de Mario Lanza en *The Great Caruso* (1951), o de *Katie Did It* (1951) ou a condesa rusa á que Gregory Peck facía as beiras en *The World in His Arms* (1952).

## Vida persoal 
Na edición de decembro de 1952 de *Motion Picture and Television Magazine*, Ann Blyth afirmou nunha entrevista que era republicana e que apoiara a Dwight D. Eisenhower como presidente o mes anterior nas eleccións presidenciais de 1952.

En 1953, Blyth casou co obstetra James McNulty, irmán do cantante Dennis Day, que os presentara. As damas de honra foron as actrices Joan Leslie, Jane Withers e Betty Lynn. A parella, ambos devotos católicos, recibiu unha felicitación especial do papa.

Despois do seu matrimonio, Blyth tomou un descanso na súa carreira para centrarse na crianza dos seus cinco fillos, Timothy Patrick (nado o 10 de xuño de 1954), Maureen Ann (nada o 14 de decembro de 1955), Kathleen Mary (nada o 23 de decembro de 1957), Terence Grady (nado o 9 de decembro de 1960) e Eileen Alana (nada o 10 de abril de 1963).

## Filmografía 
;Cinema

;Televisión

## Notas 
## Véxase tamén 
### Bibliografía 
* Dye, David. *Child and Youth Actors: Filmography of Their Entire Careers, 1914–1985*. Jefferson, North Carolina: McFarland & Co., 1988, p.&nbsp;22-23.
### Ligazóns externas 
**Come Holy Ghost, Creator Blest*, Ann Blyth
*Ann Blyth "Women's International Centre" biography and more recent photograph
*Photographs of Ann Blyth